CELEX: 32022R0208
Language: ga
Date: 2021-12-14 00:00:00
Title: Rialachán Tarmligthe (AE) 2022/208 ón gCoimisiún an 14 Nollaig 2021 lena leasaítear Rialachán (AE) Uimh. 139/2014 a mhéid a bhaineann leis na ceanglais i dtaca le hoibríochtaí uile-aimsire (Téacs atá ábhartha maidir le LEE)

17.2.2022   
               
               
                  GA
               
               
                  Iris Oifigiúil an Aontais Eorpaigh
               
               
                  L 35/1
               
            
         RIALACHÁN TARMLIGTHE (AE) 2022/208 ÓN gCOIMISIÚN
         an 14 Nollaig 2021
         lena leasaítear Rialachán (AE) Uimh. 139/2014 a mhéid a bhaineann leis na ceanglais i dtaca le hoibríochtaí uile-aimsire
         (Téacs atá ábhartha maidir le LEE)
         TÁ AN COIMISIÚN EORPACH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2018/1139 ó Pharlaimint na hEorpa agus ón gComhairle 4 Iúil 2018 maidir le rialacha comhchoiteanna i réimse na heitlíochta sibhialta agus lena mbunaítear Gníomhaireacht Sábháilteachta Eitlíochta na hEorpa, agus lena leasaítear Rialachán (CE) Uimh. 2111/2005, Rialachán (CE) Uimh. 1008/2008, Rialachán (AE) Uimh. 996/2010, Rialachán (AE) Uimh. 376/2014 agus Treoir 2014/30/AE agus Treoir 2014/53/AE ó Pharlaimint na hEorpa agus ón gComhairle agus lena n-aisghairtear Rialachán (CE) Uimh. 552/2004 agus Rialachán (CE) Uimh. 216/2008 ó Pharlaimint na hEorpa agus ón gComhairle agus Rialachán (CEE) Uimh. 3922/91 ón gComhairle (1), agus go háirithe Airteagal 39(1) de,
         De bharr an mhéid seo a leanas:
         
                     (1)
                  
                  
                     Le Rialachán (AE) Uimh. 139/2014 ón gCoimisiún (2), leagtar síos ceanglais agus nósanna imeachta riaracháin maidir le haeradróim, lena n-áirítear forálacha lena dtugtar aghaidh ar an gcóras um rialú agus treorú gluaiseachtaí dromchla agus ar oibríochtaí faoi choinníollacha drochléargais ag aeradróim.
                  
               
                     (2)
                  
                  
                     Chun na forálacha sin a ailíniú le hIarscríbhinn 6 agus Iarscríbhinn 14 a ghabhann leis an gCoinbhinsiún um Eitlíocht Shibhialta Idirnáisiúnta agus Doic 9365 ón Eagraíocht Eitlíochta Sibhialta Idirnáisiúnta (“ICAO”) is gá rialacha a leagan síos maidir le cur chun feidhme oibríochtaí uile-aimsire ag aeradróim, rud atá le déanamh trí na nithe seo a leanas a áirithiú – infhaighteacht áiseanna amhairc agus neamhamhairc agus trealamh eile aeradróim, infhaighteacht na faisnéise is gá, agus cur chun feidhme nósanna imeachta iomchuí.
                  
               
                     (3)
                  
                  
                     Ba cheart Iarscríbhinn I (Sainmhínithe) a ghabhann le Rialachán (AE) Uimh. 139/2014 a leasú a mhéid a bhaineann leis na sainmhínithe ar airde tráth cinnidh, rúidbhealach uirlisí, oibríochtaí faoi choinníollacha drochléargais, nósanna imeachta maidir le drochléargas, éirí de thalamh agus drochléargas ann, oibríochtaí a bhfuil creidmheasanna oibríochtúla acu agus oibríocht ascnaimh uirlisí de Chineál B.
                  
               
                     (4)
                  
                  
                     Le hIarscríbhinn III (Cuid-ADR.OR) a ghabhann le Rialachán (AE) Uimh. 139/2014, leagtar síos ceanglais eagraíochta maidir le hoibreoirí aeradróim. Tá an Iarscríbhinn anois as dáta a mhéid a bhaineann leis an gcreat rialála maidir le háiseanna amhairc agus neamhamhairc, go háirithe a mhéid a bhaineann le trealamh meitéareolaíoch agus dá bhrí sin ba cheart í a leasú chun ceanglais shonracha a chuimsiú i dtaca le hinfhaighteacht agus cothabháil áiseanna amhairc agus neamhamhairc agus aon trealamh eile is gá chun tacú le hoibríochtaí uile-aimsire.
                  
               
                     (5)
                  
                  
                     Le hIarscríbhinn IV (Cuid-ADR.OPS) a ghabhann le Rialachán (AE) Uimh. 139/2014, leagtar síos na ceanglais maidir le haeradróim a oibriú. Ba cheart an Iarscríbhinn sin a leasú ionas go n-áireofar inti na nósanna imeachta oibríochtúla sonracha is infheidhme maidir leis an oibreoir aeradróim i ndáil le nósanna imeachta lena dtugtar aghaidh ar an gcóras um rialú agus treorú gluaiseachtaí dromchla, agus le hoibríochtaí faoi choinníollacha drochléargais ag aeradróim.
                  
               
                     (6)
                  
                  
                     Ba cheart, dá bhrí sin, Rialachán (AE) Uimh. 139/2014 a leasú dá réir.
                  
               
                     (7)
                  
                  
                     De bhun Airteagal 75(2), pointe (b) agus pointe (c), agus Airteagal 76(1) de Rialachán (AE) 2018/1139, d’ullmhaigh Gníomhaireacht Sábháilteachta Eitlíochta an Aontais Eorpaigh Tuairim Uimh. 02/2021 (3) maidir le dréachtrialacha cur chun feidhme agus chuir sí faoi bhráid an Choimisiúin í.
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Rialachán (AE) Uimh. 139/2014 i gcomhréir leis an Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            Beidh feidhm aige ón 1 Lúnasa 2022.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh sa Bhruiséil, 14 Nollaig 2021.
            
               
                  Thar ceann an Choimisiúin
               
               
                  An tUachtarán
               
               Ursula VON DER LEYEN
            
         
         
            (1)  IO L 212, 22.8.2018, lch. 1.
         
            (2)  Rialachán (AE) Uimh. 139/2014 ón gCoimisiún an 12 Feabhra 2014 lena leagtar síos ceanglais agus nósanna imeachta riaracháin a bhaineann le haeradróim de bhun Rialachán (CE) Uimh. 216/2008 ó Pharlaimint na hEorpa agus ón gComhairle (IO L 44, 14.2.2014, lch. 1).
         
            (3)  https://www.easa.europa.eu/document-library/opinions
      
      
         
            IARSCRÍBHINN
            Leasaítear Rialachán (AE) Uimh. 139/2014 mar a leanas:
            
                        (1)
                     
                     
                        leasaítear Iarscríbhinn I mar a leanas:
                        
                                    (a)
                                 
                                 
                                    cuirtear an pointe (16a) seo a leanas isteach:
                                    
                                                “(16a)
                                             
                                             
                                                ciallaíonn ‘decision altitude’ (airde tráth cinnidh) (‘DA’) nó ‘decision height’ (airde tráth cinnidh) (‘DH’) airde nó airde shonraithe in oibríocht thríthoiseach (3T) ascnaimh uirlisí inar gá tús a chur le nós imeachta i gcás ascnaimh iomraill mura bhfuarthas amach an amharcthagairt is gá chun leanúint ar aghaidh leis an ascnamh;”;
                                             
                                          
                              
                                    (b)
                                 
                                 
                                    cuirtear an méid seo a leanas in ionad phointe (22):
                                    
                                                “(22)
                                             
                                             
                                                ciallaíonn ‘rúidbhealach ionstraim’ ceann de na cineálacha rúidbhealaí seo a leanas atá ceaptha le haghaidh oibriú aerárthaí a úsáideann nósanna imeachta ascnaimh uirlisí:
                                                
                                                            1.
                                                         
                                                         
                                                            ‘rúidbhealach ascnaimh neamhbheacht’: rúidbhealach ar a bhfuil áiseanna amhairc agus áis neamhamhairc amháin ar a laghad, rúidbhealach atá ceaptha le haghaidh oibríochtaí tuirlingthe a dhéantar de réir oibríocht ascnaimh uirlisí de chineál A;
                                                         
                                                      
                                                            2.
                                                         
                                                         
                                                            ‘rúidbhealach ascnaimh bheacht, catagóir I’: rúidbhealach ar a bhfuil áiseanna amhairc agus áis neamhamhairc amháin ar a laghad, rúidbhealach atá ceaptha le haghaidh oibríochtaí tuirlingthe a dhéantar de réir oibríocht ascnaimh uirlisí de chineál B CAT I;
                                                         
                                                      
                                                            3.
                                                         
                                                         
                                                            ‘rúidbhealach ascnaimh bheacht, catagóir II’: rúidbhealach ar a bhfuil áiseanna amhairc agus áis neamhamhairc amháin ar a laghad, rúidbhealach atá ceaptha le haghaidh oibríochtaí tuirlingthe a dhéantar de réir oibríocht ascnaimh uirlisí de chineál B CAT II;
                                                         
                                                      
                                                            4.
                                                         
                                                         
                                                            ‘rúidbhealach ascnaimh bheacht, catagóir III’: rúidbhealach ar a bhfuil áiseanna amhairc agus áis neamhamhairc amháin ar a laghad, rúidbhealach atá ceaptha le haghaidh oibríochtaí tuirlingthe a dhéantar de réir oibríocht ascnaimh uirlisí de chineál B CAT III;”;
                                                         
                                                      
                                          
                              
                                    (c)
                                 
                                 
                                    cuirtear an pointe (24c) seo a leanas isteach:
                                    
                                                “(24c)
                                             
                                             
                                                ciallaíonn ‘oibríochtaí faoi choinníollacha drochléargais (LVOnna)’ ascnaimh nó éirí de thalamh ar rúidbhealach, oibríochtaí ar lú ná 550 m raon radhairc an rúidbhealaigh acu nó ar lú ná 200 troigh an airde chinnidh acu;”;
                                             
                                          
                              
                                    (d)
                                 
                                 
                                    cuirtear an méid seo a leanas in ionad phointe (25):
                                    
                                                “(25)
                                             
                                             
                                                ciallaíonn ‘nósanna imeachta maidir le drochléargas’ nósanna imeachta a chuirtear i bhfeidhm in aeradróm d’fhonn sábháilteacht a áirithiú le linn oibríochtaí faoi choinníollacha drochléargais;”;
                                             
                                          
                              
                                    (e)
                                 
                                 
                                    cuirtear an méid seo a leanas in ionad phointe (26):
                                    
                                                “(26)
                                             
                                             
                                                ciallaíonn ‘éirí de thalamh agus drochléargas ann (LVTOnna)’ éirí de thalamh ar lú ná 550 m raon radhairc an rúidbhealaigh aige;’;
                                             
                                          
                              
                                    (f)
                                 
                                 
                                    scriostar pointe (27);
                                 
                              
                                    (g)
                                 
                                 
                                    cuirtear an pointe (34c) seo a leanas isteach:
                                    
                                                “(34c)
                                             
                                             
                                                ciallaíonn ‘oibríocht le hoibríochtaí creidmheasa’ oibríocht ina n-úsáidtear aerthárthach sonrach nó trealamh sonrach talún, nó meascán d’aerárthaí agus trealamh talún lena gceadaítear aon cheann de na heilimintí seo a leanas:
                                                
                                                            (a)
                                                         
                                                         
                                                            cur i bhfeidhm íosdálaí oibriúcháin aeradróim atá faoi bhun na ngnáthchaighdeán le haghaidh aicme oibríochta áirithe;
                                                         
                                                      
                                                            (b)
                                                         
                                                         
                                                            is féidir ceanglais léargais a chomhlíonadh nó a laghdú;
                                                         
                                                      
                                                            (c)
                                                         
                                                         
                                                            tá níos lú saoráidí talún ag teastáil;”;
                                                         
                                                      
                                          
                              
                                    (h)
                                 
                                 
                                    scriostar pointe (35);
                                 
                              
                                    (i)
                                 
                                 
                                    cuirtear an méid seo a leanas in ionad phointe (47b):
                                    
                                                “(47b)
                                             
                                             
                                                ciallaíonn ‘oibríocht ascnaimh uirlisí de chineál B’ oibríocht ascnaimh uirlisí a bhfuil airde tráth cinnidh níos lú ná 75 m (250 troigh) aici, agus is rud é a aicmítear mar a leanas:
                                                
                                                            1.
                                                         
                                                         
                                                            Catagóir I (CAT I): ní lú ná 60 m (200 troigh) an airde tráth cinnidh, agus ní lú ná 800 m an léargas atá ann, sin nó ní lú ná 550 m raon radhairc an rúidbhealaigh;
                                                         
                                                      
                                                            2.
                                                         
                                                         
                                                            Catagóir II (CAT II): is lú ná 60 m (200 troigh) an airde tráth cinnidh, ach ní lú ná 30 m (100 troigh) é, agus ní lú ná 300 m raon radhairc an rúidbhealaigh;
                                                         
                                                      
                                                            3.
                                                         
                                                         
                                                            Catagóir III (CAT III): is lú ná 30 m (100 troigh) an airde tráth cinnidh, sin nó níl airde tráth cinnidh ar bith ann, agus ní lú ná 300 m raon radhairc an rúidbhealaigh, sin nó níl teorainneacha ann ó thaobh raon radhairc an rúidbhealaigh.”;
                                                         
                                                      
                                          
                              
                  
                        (2)
                     
                     
                        cuirtear an pointe (e) seo a leanas le pointe ADR.OR.C.005 in Iarscríbhinn III:
                        
                                    “(e)
                                 
                                 
                                    Chun oibriú sábháilte aerárthaí ag an aeradróm a áirithiú, cuirfidh an t-oibreoir aeradróim áiseanna amhairc agus neamhamhairc, trealamh meitéareolaíoch agus aon trealamh eile ar fáil i gcomhréir le cineál na n-oibríochtaí a dhéantar san aeradróm, déanfaidh sé cothabháil ar na nithe sin, agus déanfaidh sé an méid sin go díreach nó trí shocruithe le tríú páirtithe.”;
                                 
                              
                  
                        (3)
                     
                     
                        leasaítear Iarscríbhinn IV mar a leanas:
                        
                                    (a)
                                 
                                 
                                    i bhFochuid A, cuirtear isteach na pointí ADR.OPS.A.070, ADR.OPS.A.075, ADR.OPS.A.080 agus ADR.OPS.A.085 seo a leanas:
                                    “ADR.OPS.A.070 Faisnéis maidir le córas soilse an aeradróim
                                    
                                    An fhaisnéis maidir leis na codanna den chóras soilse aeradróim ina bhfuil aonaid soilsithe dé-óide astaithe solais (LED), tuairisceoidh an t-oibreoir aeradróim do na seirbhísí faisnéise aerloingseoireachta.
                                    
                                       Cairteacha ADR.OPS.A.075
                                    
                                    Áiritheoidh an t-oibreoir aeradróim go díreach nó trí shocruithe le tríú páirtithe go ndéanfaidh an soláthraí seirbhíse faisnéise aerloingseoireachta na cairteacha a bhaineann leis an aeradróm a fhoilsiú in AIP.
                                    
                                       ADR.OPS.A.080 Faisnéis maidir le háiseanna radaloingseoireachta agus tuirlingthe
                                    
                                    
                                                (a)
                                             
                                             
                                                Faisnéis maidir leis na háiseanna radaloingseoireachta agus na háiseanna tuirlingthe a bhaineann leis an ascnamh uirlisí agus leis na nósanna imeachta i dtaca leis an limistéar críochfoirt ag an aeradróm, áiritheoidh an t-oibreoir aeradróim go gcuirfear an fhaisnéis sin ar fáil do na seirbhísí faisnéise aerloingseoireachta, rud a dhéanfaidh sé go díreach nó trí shocruithe le tríú páirtithe.
                                             
                                          
                                                (b)
                                             
                                             
                                                Ar an bhfaisnéis dá dtagraítear i bpointe (a), áireofar an méid seo a leanas:
                                                
                                                            (1)
                                                         
                                                         
                                                            cineál áiseanna;
                                                         
                                                      
                                                            (2)
                                                         
                                                         
                                                            comhathrú maighnéadach go dtí an chéim is gaire, de réir mar is iomchuí;
                                                         
                                                      
                                                            (3)
                                                         
                                                         
                                                            an cineál oibríochta dá dtugtar tacaíocht i gcomhair ILS/MLS/GLS, GNSS bunúsach agus SBAS;
                                                         
                                                      
                                                            (4)
                                                         
                                                         
                                                            aicmiú i gcomhair ILS;
                                                         
                                                      
                                                            (5)
                                                         
                                                         
                                                            aicmiú saoráidí agus ainmneacha na saoráidí ascnaimh i gcomhair GBAS;
                                                         
                                                      
                                                            (6)
                                                         
                                                         
                                                            i gcás VOR/ILS/MLS, an diallas stáisiúin go dtí an chéim is gaire, is é sin an diallas a úsáidtear i dteannta leis na critéir eile le haghaidh ailíniú teicniúil na háise;
                                                         
                                                      
                                                            (7)
                                                         
                                                         
                                                            sainaitheantas, más gá;
                                                         
                                                      
                                                            (8)
                                                         
                                                         
                                                            minicíocht/minicíochtaí, uimhir/uimhreacha chainéil/cainéil, agus an soláthraí seirbhíse agus aitheantóir/aitheantóirí na conaire (RPI/RPInna), de réir mar is iomchuí;
                                                         
                                                      
                                                            (9)
                                                         
                                                         
                                                            uaireanta oibriúcháin, de réir mar is iomchuí;
                                                         
                                                      
                                                            (10)
                                                         
                                                         
                                                            comhordanáidí geografacha shuíomh na haeróige tarchuir, iad i gcéimeanna, nóiméid, soicind agus deichithe de shoicind, de réir mar is iomchuí;
                                                         
                                                      
                                                            (11)
                                                         
                                                         
                                                            ingearchló na haeróige tarchuir DME go dtí an 30 m (100 troigh) is gaire agus an trealaimh beacht-thomhais achair, (DME/P) go dtí an 3 m (10 dtroithe) is gaire, ingearchló an phointe tagartha GBAS go dtí an méadar nó an troigh is gaire agus airde éilipsóideach an phointe go dtí an méadar nó an troigh is gaire; i gcás SBAS, airde éilipsóideach an phointe tairsí tuirlingthe (LTP) nó an phointe tairsí shamhailtigh (FTP) go dtí an méadar nó an troigh is gaire;
                                                         
                                                      
                                                            (12)
                                                         
                                                         
                                                            ga achar na seirbhíse ó phointe tagartha GBAS go dtí an ciliméadar nó an míle farraige is gaire; agus
                                                         
                                                      
                                                            (13)
                                                         
                                                         
                                                            barúlacha.
                                                         
                                                      
                                          
                                       ADR.OPS.A.085 Faisnéis maidir le treá dromchla na deighleoige amhairc (VSS)
                                    
                                    Áiritheoidh an t-oibreoir aeradróim, go díreach nó trí shocruithe le tríú páirtithe, go gcuirfear faisnéis maidir le treá dromchla na deighleoige amhairc ar fáil do na seirbhísí faisnéise aerloingseoireachta, lena n-áirítear nós imeachta agus íosluachanna nós imeachta a ndéantar difear dóibh.”;
                                 
                              
                                    (b)
                                 
                                 
                                    leasaítear Cuid B seo a leanas:
                                    
                                                (i)
                                             
                                             
                                                leasaítear pointe ADR.OPS.B.030 mar a leanas:
                                                
                                                            —
                                                         
                                                         
                                                            cuirtear an méid seo a leanas in ionad phointe (a):
                                                            
                                                                        “(a)
                                                                     
                                                                     
                                                                        Áiritheoidh an t-oibreoir aeradróim go gcuirfear córas um rialú agus treorú gluaiseachtaí dromchla (SMGCS) ar fáil ag an aeradróim. Déanfaidh SMGCS an méid seo a leanas:
                                                                        
                                                                                    (1)
                                                                                 
                                                                                 
                                                                                    saintréithe deartha agus dálaí oibríochtúla agus staid mheitéareolaíoch an aeradróim a chur san áireamh mar aon le prionsabail a bhaineann le tosca daonna;
                                                                                 
                                                                              
                                                                                    (2)
                                                                                 
                                                                                 
                                                                                    beidh siad ceaptha chun cuidiú leis an méid seo a leanas a chosc:
                                                                                    
                                                                                                (i)
                                                                                             
                                                                                             
                                                                                                ionraí neamhbheartaithe aerárthaí agus feithiclí ar rúidbhealach gníomhach; agus
                                                                                             
                                                                                          
                                                                                                (ii)
                                                                                             
                                                                                             
                                                                                                imbhuailtí idir aerárthaí agus idir aerárthaí agus feithiclí nó nithe ar aon chuid den limistéar gluaiseachta; agus
                                                                                             
                                                                                          
                                                                              
                                                                                    (3)
                                                                                 
                                                                                 
                                                                                    tabharfar tacaíocht dóibh trí mhodhanna agus nósanna imeachta iomchuí.”;
                                                                                 
                                                                              
                                                                  
                                                      
                                                            —
                                                         
                                                         
                                                            cuirtear an pointe (d) seo a leanas isteach:
                                                            
                                                                        “(d)
                                                                     
                                                                     
                                                                        Forbairt na nósanna imeachta SMGCS ag an aeradróm, is rud é a dhéanfaidh an t-oibreoir aeradróim a chomhordú le soláthraí na seirbhísí aerthráchta.”;
                                                                     
                                                                  
                                                      
                                          
                                                (ii)
                                             
                                             
                                                cuirtear an méid seo a leanas in ionad phointe ADR.OPS.B.045:
                                                “ADR.OPS.B.045 Nósanna imeachta maidir le drochléargas
                                                
                                                
                                                            (a)
                                                         
                                                         
                                                            Áiritheoidh an t-oibreoir aeradróim go gcuirfear an trealamh agus na saoráidí aeradróim iomchuí ar fáil, agus go mbunófar nósanna imeachta iomchuí maidir le drochléargas agus go gcuirfear chun feidhme iad i gcás ina mbeartófar iad a úsáid i gcomhair aon cheann de na hoibríochtaí seo a leanas:
                                                            
                                                                        (1)
                                                                     
                                                                     
                                                                        éirí de thalamh agus drochléargas ann;
                                                                     
                                                                  
                                                                        (2)
                                                                     
                                                                     
                                                                        oibríochtaí ascnaimh agus tuirlingthe ag a bhfuil coinníollacha léargais dar lú ná 550 m an RVR nó dar lú ná 200 troigh (60 m) an DH;
                                                                     
                                                                  
                                                                        (3)
                                                                     
                                                                     
                                                                        oibríochtaí le hoibríochtaí creidmheasa dar lú ná 550 m an RVR iarbhír.
                                                                     
                                                                  Leis na nósanna imeachta maidir le drochléargas déanfar comhordú ar ghluaiseacht aerárthaí agus feithiclí, agus déanfar gníomhaíochtaí sa limistéar gluaiseachta a shrianú nó cuirfear toirmeasc orthu.
                                                         
                                                      
                                                            (b)
                                                         
                                                         
                                                            Bunóidh an t-oibreoir aeradróim na nósanna imeachta maidir le drochléargas agus cuirfidh sé chun feidhme iad i gcomhar leis an soláthraí seirbhísí aerthráchta. Sna nósanna imeachta maidir le drochléargas cuimseofar critéir maidir lena n-ullmhú, lena dtionscnamh agus lena bhfoirceannadh. Beidh na critéir bunaithe ar luachanna RVR agus ar luachanna uasteorainn néil.
                                                         
                                                      
                                                            (c)
                                                         
                                                         
                                                            Cuirfidh an t-oibreoir aeradróim an soláthraí seirbhísí faisnéise aerloingseoireachta agus an soláthraí seirbhísí aerthráchta ar an eolas, de réir mar is iomchuí maidir le haon athrú ar stádas threalamh agus shaoráidí an aeradróim, athrú a bhfuil tionchar aige ar oibríochtaí faoi choinníollacha drochléargais.
                                                         
                                                      
                                                            (d)
                                                         
                                                         
                                                            Cuirfidh an t-oibreoir aeradróim faisnéis faoi nósanna imeachta maidir le drochléargas ar fáil don soláthraí seirbhísí faisnéise aerloingseoireachta, lena foilsiú in AIP.
                                                         
                                                      
                                                            (e)
                                                         
                                                         
                                                            Na nósanna imeachta maidir le drochléargas agus aon athruithe orthu, beidh gá acu le formheas roimh ré ón údarás inniúil.”.